Document ID: 32003R0247

Komisjoni määrus (EÜ) nr 247/2003,
10. veebruar 2003,
millega võetakse vastu nõukogu määruses (EÜ) nr 577/98 sätestatud 2004. aasta töökorraldust ja tööaja korraldust käsitleva lisaküsimustiku kirjeldus
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 9. märtsi 1998. aasta määrust (EÜ) nr 577/98 tööjõu valikvaatluse korraldamise kohta ühenduses, [1] viimati muudetud komisjoni määrusega (EÜ) nr 2104/2002, [2] eriti selle artikli 4 lõiget 2,
ning arvestades järgmist:
(1) Nõukogu määrus (EÜ) nr 246/2003, [3] millega võetakse vastu tööjõu valikvaatluse lisaküsimustike kava aastateks 2004-2006, sisaldab lisaküsimustikku töökorralduse ja tööaja korralduse kohta.
(2) Vastavalt määruse (EÜ) nr 577/98 artikli 4 lõikele 2 koostatakse lisaküsimustikuga kogutavate andmete üksikasjalik loend vähemalt 12 kuud enne selle küsimustiku kohase vaatlusperioodi algust.
(3) Selleks et adekvaatselt hinnata edu, mis on saavutatud tööjõupoliitika suuniste sammaste alal ja eriti kolmandas sambas, mis käsitleb ettevõtete ning nende töötajate kohanemisvõime soodustamist, pidades sealhulgas silmas töö kvaliteeti, vajavad liikmesriigid ja komisjon võrreldavat strukturaalset statistikat. [4]
(4) Käesoleva määrusega ette nähtud meetmed on kooskõlas statistikaprogrammi komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Käesolevaga võetakse vastu käesoleva määruse lisas esitatud üksikasjalik loend aastal 2004 lisaküsimustikuga kogutavate andmete kohta.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 10. veebruar 2003

Labels: 9
19